
ДО
ПРЕДСЕДАТЕЛЯ НА
ОБЩИНСКИ СЪВЕТ
БУРГАС

ДОКЛАДНА ЗАПИСКА
ОТ ИНЖ. ЧАНКА КОРАЛСКА
за Кмет на Община Бургас, съгласно Заповед № 3062/09.11.2015 г. 


ОТНОСНО: Заявления за продължаване срока на действие на разрешителни за водовземане на минерална вода от находище „Бургаски минерални бани“, кв. Ветрен, гр. Бургас.


УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


           С Решение № 39 от 04.02.2011 г. на министъра на околната среда и водите, на Община Бургас бе предоставено безвъзмездно за управление и ползване находище на минерална вода, изключителна държавна собственост - „Бургаски минерални бани“,             кв. Ветрен, гр. Бургас, за срок от 25 години.
           В изпълнение на установените изисквания с оглед стопанисване на находище „Бургаски минерални бани“ и в съответствие с т.3.1 от горецитираното решение, Община Бургас проведе подробно допълнително проучване на находището, в резултат на което е издадена Заповед № РД-775 от 21.10.2011 г. на министъра на околната среда и водите, с която са утвърдени експлоатационните ресурси  на находището – 16,45 л/сек, както и технически възможния дебит на водовземните съоръжения, разкрили минерална вода: сондаж Б-191 – 14,35 л/сек и сондаж Б-165 – 2,10 л/сек. Изграден е пояс І на водовземните съоръжения и съоръженията за мониторинг, включени в находището, съгласно издадена Заповед № РД-687/29.08.2012 г. на министъра на околната среда и водите за определяне на санитарно – охранителната зона на находище „Бургаски минерални бани“. 
           С изпълнението на тези изисквания са спазени необходимите условия за предоставяне на права за водовземане от кмета на общината.                  
           С оглед на гореизложеното, както и влезлите в сила от 01.01.2011 г. изменения на Закона за водите, за предоставеното на Община Бургас за управление и ползване находище на минерална вода „Бургаски минерални бани“, на основание §133, ал.7, т.1, буква „б“ и т.2, буква „в“ от ПЗР към ЗИД на Закона за водите, Кметът на Община Бургас след решение на Общински съвет издава разрешителните за водовземане на минерална вода.
           Към настоящия момент от кмета на Община Бургас са издадени четири разрешителни за водовземане на минерална вода от сондаж Б-191, с общ разрешен дебит 3,09 л/сек. Открита е процедура за издаване на още едно разрешително за водовземане на минерална вода с проектен дебит 0,27 л/сек. До предоставяне на Община Бургас управлението на находище „Бургаски минерални бани“, министъра на околната среда и водите, като компетентен орган е издал две разрешителни за водовземане на минерална вода, с общ разрешен дебит за ползване - 0,36 л/сек. Свободните водни количества от сондаж Б-191 - 10,90 л/сек.
           Издадените от кмета на Община Бургас Разрешително № Е-2/15.01.2013 г. и Разрешително № Е-3/15.01.2013 г. за водовземане на минерална вода, за лечение и рехабилитация в обекти: База 1 и База 2 на „Специализирана болница за лечение и рехабилитация – Бургаски минерални бани“, с титуляр „Специализирана болница за лечение и рехабилитация – Бургаски минерални бани“ ЕАД са с краен срок на действие на разрешителните 15.01.2016 г.
            В тази връзка в Община Бургас са постъпили две заявления на „Специализирана болница за рехабилитация – Бургаски минерални бани“ ЕАД гр. Бургас, съответно за:     База 1 /вх.№19-00-123/15.10.2015г./ и База 2 /вх.№19-00-122/15.10.2015г./ за продължаване срока на действие на Разрешително № Е-2/15.01.2013 г. и Разрешително № Е-3/15.01.2013 г.  за водовземане на минерална вода от сондаж Б-191 на находище „Бургаски минерални бани“.
            Дружеството „Специализирана болница за рехабилитация – Бургаски минерални бани“ ЕАД гр. Бургас е регистрирано по Закона за лечебните заведения и притежава Разрешение за осъществяване на лечебна дейност № СБ-199/03.01.2011 г.             
           Заявленията са подадени в изискуемия срок, съгласно чл.78, ал.1 от Закона за водите. Искането на титуляря е за продължаване срока на действие на Разрешително № Е-2/15.01.2013 г. и Разрешително № Е-3/15.01.2013 г. при запазване параметрите на  разрешеното ползване на минерална вода.           
            Титулярят на двете разрешителни е изплатил дължимата „такса за водовземане“ до 2014 г. включително и е изпълнил всички условия по издадените разрешителни за водовземане.
            Предвид гореизложеното, на основание чл.21, ал.1, т.8 от ЗМСМА и § 133, ал.7 от ПЗР към ЗИД на Закона за водите във връзка с чл.52, ал.1, т.3, чл.78, ал.2 и чл.57, ал.1, т.3 от Закона за водите, предлагам Общински съвет Бургас да вземе следното:
         

                                                        РЕШЕНИЕ:

1.  За обект: База 1 на „Специализирана болница за рехабилитация – Бургаски минерални бани“ ЕАД гр. Бургас:
1.1. Искането за продължаване на срока на действие на Разрешително № Е-2/ 15.01.2013 г. за водовземане на минерална вода от находище „Бургаски минерални бани“ е в съответствие с политиката, приета с Плана за развитие на Община Бургас, както и с Програмата за опазване на околната среда на Община Бургас.
1.2. Продължава срока на действие на Разрешително № Е-2/15.01.2013 г. за водовземане на минерална вода от съществуващо водовземно съоръжение, с титуляр „Специализирана болница за рехабилитация – Бургаски минерални бани“ ЕАД гр. Бургас,  ЕИК 102659833, със седалище и адрес на управление: гр. Бургас, ул. „Иван Богоров“ №19, представлявано от Кирил Младенов Младенов, за лечение и рехабилитация в обект:            База 1, находяща се в УПИ ІІ, кв.6 по плана на в.з. “Бургаски Минерални бани“,                      кв. Ветрен, гр. Бургас до 15.01.2020 г.
            2. За обект: База 2 на „Специализирана болница за рехабилитация – Бургаски минерални бани“ ЕАД гр. Бургас:
            2.1. Искането за продължаване на срока на действие на Разрешително № Е-3/ 15.01.2013 г. за водовземане на минерална вода от находище „Бургаски минерални бани“ е в съответствие с политиката, приета с Плана за развитие на Община Бургас, както и с Програмата за опазване на околната среда на Община Бургас.
            2.2. Продължава срока на действие на Разрешително № Е-3/15.01.2013 г. за водовземане на минерална вода от съществуващо водовземно съоръжение, с титуляр „Специализирана болница за рехабилитация – Бургаски минерални бани“ ЕАД гр. Бургас,  ЕИК 102659833 със седалище и адрес на управление гр. Бургас, ул.“Иван Богоров“ №19, представлявано от Кирил Младенов Младенов, за лечение и рехабилитация в обект: База 2, находяща се в УПИ І, кв.6 по плана на в.з. “Бургаски Минерални бани“, кв. Ветрен,             гр. Бургас до 15.01.2020 г.



ИНЖ. ЧАНКА КОРАЛСКА
За Кмет на Община Бургас
Съгл. Заповед №3062/09.11.2015 г.






